Ruseløkkveien (Oslo)

**Ruseløkkveien** (3–61, 6–60) er en vei i Oslo. Begynnelsen av veien (3–5, 6–38) ligger i Sentrum, resten  ligger i bydel Frogner. Veien starter i krysset med Stortingsgata og Henrik Ibsens gate, der den kan betraktes som en forlengelse av Frederiks gate. Den ender i Munkedamsveien der Aker Brygge går over i Filipstad. Et kort gateløp (delvis med trapper) utgjør en fortsettelse ned mot Tjuvholmen. Ruseløkkveien danner grensen mellom strøkene Vika i sørøst og Ruseløkka i nordvest.

## Øst for Cort Adelers gate
Den østre delen av veien (mellom Storingsgata og Cort Adelers gate) har endret karakter fullstendig siden midten av 1900-tallet. Ved saneringen av Vikaområdet i 1960-årene ble i praksis all bebyggelse øst for Cort Adelers gate og sør for Ruseløkkveien revet, med unntak av Vestbanestasjonen. Mellom Victoria terrasse og Ruseløkkveien er det en høydeforskjell som tilsvarer to etasjer. Her gikk Ruseløkkbasarene helt bort til Ruseløkka skole i vest før saneringen. Basarene ble revet i to etapper (de østligste først), og Dronning Mauds gate ble anlagt for å takle høydeforskjellen fra Løkkeveien til Rådhusplassen. Deler av den tidligere Engens gate (eller Enga), som hadde gått helt opp til Ruseløkkveien, forsvant.


Ruseløkkveien fra Abelhaugen - 14.6.1932 - Ruth Raabe - Oslo Museum - OMu.F26572.jpg|I begynnelsen av veien (mot Stortingsgata) lå tidligere en husrekke med nr. 2, 4, 6 og 6B. Disse forsvant idet Thunes mekaniske verksted ble utvidet og nåværende Stortingsgata 30 ble oppført. Dagens nr. 6 ligger i denne delen av gaten, og ved bortre ende av husrekken står nå Kommunenes hus.
Ruseløkkveien OB.Y3913.jpg|Det var en nivåforskjell på to etasjer mellom Victoria terrasse og Ruseløkkveien. Her lå Ruseløkkbasarene, som ble revet i 1960-årene og erstattet med dagens Vikaterrasse.
Bygging av Storebrands nye hovedkontor i Haakon VIIs gate 10 Leif Ørnelund 1961 OMU OB.Ø61-3475.jpg|Vika i endring: Ruseløkkbasarene er der fortsatt, men mye av bebyggelsen mellom Ruseløkkveien og Munkedamsveien er revet, og Storebrand-bygget reiser seg.
Victoria terrasse Ruseløkkveien Munkedamsveien A-20027 Uc 0001 1416.jpg|Det er 1964, og Storebrand-bygget står ferdig. Vikaterrassen er fullført østfra og til trappeoppgangen nedenfor midtkvartalet i Victoria terrasse. Mye av området mellom Ruseløkkveien og Munkedamsveien er parkeringsplass. Senere skal resten av gårdene nederst på bildet rives, og Dronning Mauds gate skal anlegges fra Ruseløkkveien til forbi Vestbanen.
Siste del av Ruseløkkbasarene rives OB.A14904.jpg|Siste (vestre) del av Ruseløkkbasarene rives.
Ruseløkkveien 26 OB.A1209.jpg|Denne bygården nedenfor Victoria terrasse hadde i sin tid adresse Ruseløkkveien 26. Den ble revet ved saneringen av området i 1960-årene, og adressen ble gjenbrukt for et kontor- og forretningssenter som ble oppført noe lenger vest.
House of Oslo i Ruseløkkveien.jpg|Etter et hamskifte ble Norske folk-bygget til House of Oslo. Senteret ble revet i 2018, og i dets sted står nå Via.



Ruseløkkveien 32 OB.A1212.jpg|Trappeoppgang i tidligere nr. 32
Ruseløkkveien 34 OB.A1216.jpg|Nr. 34 ble revet ved Vika-saneringen.
Ruseløkkveien 36-30 OB.A1214.jpg|Denne husrekken utgjorde nr. 30–36, og til venstre ses Enga 17 samt Kommunenes hus under oppføring. Året er 1962, og hele husrekken befinner seg på Death Row.
Det rives i Ruseløkkveien OB.F09684.jpg|Riving har begynt i nr. 30–36.
Ruseløkkveien 36 OB.AH17922a.jpg|Ruseløkkveien 36 anno 1961
Ruseløkkveien 44 OB.Z10740.jpg|Nr. 44 lå nokså nær Cort Adelers gate på østsiden, og ble revet i 1960-årene.


## Vest for Cort Adelers gate
Vest for Cort Adelers gate er mye av bebyggelsen som på slutten av 1800-tallet. Stedet har imidlertid endret karakter. Veien krysset i sin tid Drammenbanen på en bro som fortsatt finnes, selv om den er funksjonelt overflødig. Langs den tidligere jernbanetraseen er det oppført flere boliger vest for Ruseløkkveien (Løkkegangen), mens det er en park på østsiden (Sommerfrydparken). Det store komplekset i Vika atrium er fra etterkrigstiden.

## Referanser


 



## Litteratur
* Oslo byleksikon: Ruseløkkveien
* [Lokalhistoriewiki: Ruseløkkveien](https://lokalhistoriewiki.no/wiki/Rusel%C3%B8kkveien_(Oslo))

## Eksterne lenker